Жалба, подадена на 9 септември 2021 г. — Worldwide Brands/EUIPO – Guangdong Camel Apparel (CAMEL CROWN)
(Дело T-562/21)
Език на жалбата: английски
Страни
Жалбоподател: Worldwide Brands, Inc. Zweigniederlassung Deutschland (Кьолн, Германия) (представители: J. Gracia Albero и R. Ahijón Lana, адвокати)
Ответник: Служба на Европейския съюз за интелектуална собственост (EUIPO)
Друга страна в производството пред апелативния състав: Guangdong Camel Apparel Co. Ltd (град Фошан, Китай)
Данни за производството пред EUIPO
Заявител на спорната марка: другата страна в производството пред апелативния състав
Спорна марка: заявка за словна марка на Европейския съюз CAMEL CROWN – заявка за регистрация № 17 882 201
Производство пред EUIPO: производство по възражение
Обжалвано решение: решение на пети апелативен състав на EUIPO от 23 юни 2021 г. по преписка по съединени дела R 159/2020-5 и R 184/2020-5
Искания
Жалбоподателят моли Общия съд:
да отмени обжалваното решение в частта му, с която уважава част от исканията на встъпилата страна и отхвърля друга част от тези искания, като разрешава регистрацията на спорната марка за посочените стоки от клас 24 и 28;
да осъди ответника да заплати съдебните разноски, направени във връзка с настоящото производство, както и разноските, направени във връзка с производството пред отдела по споровете и пред пети апелативен състав.
Изложено основание
Нарушение на член 8, параграф 1, буква б) от Регламент (ЕС) 2017/1001 на Европейския парламент и на Съвета.
____________